|گبر عباس طين من مطرها|
|گبل ماتوجسه وتومي بظهرها|
|علاقه وتنفهم مابين لثنين|
|لذلك سكتت ولزمت صبرها|
|كفايه تقول اسمه بغير كلمات|
|واخوها يفتهم وجهة نظرها|
|لسان اجفونها ايغزر بلعتاب|
|وبليغ ادموعها الونات اجرها|
|من العينين گالت له: الوعد وين|
|ومن الجفين جاوبها، بخبرها|
|وشوف تغيرت من روحۃ الشام|
|ولا جنها الي عمره من عمرها|
|قبل مفرگها بين البيض والسود|
|وبعد الشام شيب كل شعرها|
|كأنها الروحه لمن شافت الشيب|
|تفزز بالجسد داخل گبرها|
|ابو الغيره بهالاشيه نعرف فزاع|
|ومثل هذي المواقف ينتظرها|
|اذا تأذت خواته يجيها حشّام|
|بحيث الوحده تفضي الي بصدرها|
|ولا تحتار بأمر وعدها عباس|
|رحل وتحيرت زينب بأمرها|